In nomine sanctæ et individuæ Trinitatis, Karolus, gratia Dei rex. Si servorum Dei suggestiones, etc., ut supra in charta n° XXII usque confidimus. Notum igitur maneat omnibus sanctæ Dei ecclesiæ ac nostris fidelibus, præsentibus atque futuris quod religiosi viri ex monasterio sancti Benedicti nostram adeuntes celsitudinem postulaverunt humiliter quatenus, ob eorum utilitatem ordinandam, nostra serenitate auctoritates quas propter stabilimentum monasticæ religionis venerabilis Johannes, Romanæ præsul ecclesiæ, universique regni nostri episcopi necnon piæ memoriæ gloriosique patres nostri imperatores, Hludowicus scilicet ac Karolus, super ordinatione ac electione proprii abbatis ex monachis ejusdem loci atque etiam ex villis ad victum vestitumque illorum proprie pertinentibus statuerunt renovando publice roboraremus. Quorum petitionibus benigne faventes decrevimus illis confirmari per præceptum nostrum quod poposcerunt, quatenus et præsentes et secuturi ejusdem loci monachi deinceps, absque ulla penuria stipendiorum valerent Domino libere militare et delectaret eos pro nobis et stabilitate regni nostri Dominum exorare, simuique hoc rectum fore decernentes ut villas, ad victum, veluti diximus, vestitumque illorum delegatas, in hoc eodem nostræ auctoritatis renovato præcepto nominatim designaremus, hoc est: quidquid in circuitu ipsius monasterii in monte et in valle est, cum omni integritate, Galliacum cun Novo vico, Varennas similiter, Isdum, Germiniacum, Castellionem cum Pinedello, Pauliacum similiter. Matriniacum cum Usennaio et Villare totum, Monasteriolum, Ulmidum, Diacum, Pauduliacum cum curte Marindi, Tauriacum totum, Patriciacum sicuti ab Hecardo comite condonatum est, Everam cum omni integritate, Bolonis villam, Bellam silvam, Sarmaciolas, Batmarivillam, Bosonis villam, Suncantum cum omnibus appendiciis suis et Garencias cum omni integritate, areas in civitate Aurelianensi cum vineis, Cameron, Caput Cervium similiter ecclesiam in Vinoile villa, et sex alios mansos ad piscationem necessarios, et quidquid etiam a quibuslibet religiosis hominibus, exceptis his villis, in eleemosyna eidem loco collatum est vel deinceps condonatum fuerit. Hæc itaque a nostra liberalitate, secundum præcepta patrum nostrorum, de rebus ejusdem monasterii ad stipendia abbatis ipsius monasterii et fratrum deputata esse, omnium nostrorum et sanctæ Dei ecclesiæ fidelium agnoscat industria et a nobis modis omnibus inhibitum ut nullus abbas futurus de eodem monasterio, secundum nostram indulgentiam et sanctorum episcoporum privilegium ab ipsis monachis regulariter eligendus, de nominatis villis vel locis seu etiam ex villis ad hospitale nobilium quod Porta vocatur pertinentibus, itemque ad hospitale pauperum necnon ad lumen ecclesiæ subministrandum deputatis vel etiam ad cellarium illorum aspicientibus, quidquam diminuere aut in alios usus transmutare præsumat, sed de ipsis et regale servitium strenue peragat, adjunctis vassallorum annuis donis, et ædificiis monasterii et munitione, et ipsis servis Dei in eodem loco habitantibus congrua stipendia subministrare studeat. Et ut hoc nostræ munificentiæ præceptum nostris futurisque temporibus verius credatur et plenius conservetur, consueto serenitatis nostræ signo et anuli nostri impressione jussimus roborari. Signum Karoli (monogramma) regis gloriosissimi. Erluinus notarius ad vicem Askerici episcopi subnotavit. Datum III kal. novembris, indictione III, anno VII regnante domno Karolo rege gloriosissimo, redintegrationis III. Actum monasterio Sancti Benedicti, in Dei nomine feliciter, amen.